Na osnovu člana 29 stav 2 Zakona o državnoj imovini („Sl. list Crne Gore“, br. 21/09 i 40/11) i člana 54 stav 1 tačka 58 Statuta Glavnog grada („Sl. list CG – Opštinski propisi“, broj 8/19) Skupština Glavnog grada - Podgorice, na sjednici održanoj 13. juna 2019. godine, donijela je

**O D L U K U**

**o davanju saglasnosti Agenciji za izgradnju i razvoj Podgorice d.o.o. za prodaju - otkup infrastrukture za prenos ili distribuciju**

**električne energije od strane ovlašćenog operatora**

**Član 1**

Daje se saglasnost za prodaju - otkup infrastukture za prenos ili distribuciju električne energije i to:

1. 10kV kablovskog voda 2x (3x (XHE 49 – A 1x240mm2)) iz TS 110/10kV „Podgorica 4“ za napajanje tri trafostanice TS 10/0,4kV 1x1000kVA „Unistan 1“, „Unistan 2“ i „Unistan 3“, u stambeno – poslovnom objektu 9, 9a, 9b i 9c u okviru DUP – A „Univerzitetski centar“, ukupne dužine 7390 metara, shodno Izvještaju o procjeni, koji čini sastavni dio ove Odluke;
2. 10kV kablovskog voda 3x (XHE 49 - A 1x240mm2) iz TS 110/10kV „Podgorica 4“ za napajanje NDTS 10/0,4kV 1x630kVA u objektu „Cijevna komerc“ na urbanističkoj parceli br. 8, u okviru DUP – a „Stambena zajednica VI – Kruševac“ sa vezom do TS 10/0,4kV „Tološi 4A“, ukupne dužine 2980 metara, shodno Izvještaju o procjeni, koji čini sastavni dio ove Odluke;
3. 10kV kablovskog voda 3x (XHE 49 – A 1x240mm2) iz TS 110/10kV „Podgorica 4“ za napajanje NDTS 10/0,4kV 2x1000kVA u objektu „Normal“ u zahvatu DUP – a „Poslovni centar Kruševac – Zona B“ sa vezom do NDTS 10/0,4kV 1x630kVA „Momišići 5“, ukupne dužine 5265 metara, shodno Izvještaju o procjeni, koji čini sastavni dio ove Odluke.

**Član 2**

Procijenjena vrijednost opreme iz člana 1 ove Odluke, iznosi 142.651,97€ (slovima: stotinu četrdeset dvije hiljade šest stotina pedeset jedan euro i devedeset sedam centi) u koju cijenu nije uključen PDV, a u skladu sa izvještajima o procjeni vrijednosti opreme od 28.marta 2019.godine.

**Član 3**

Postupak i realizacija prodaje - otkupa infrastrukture iz člana 1ove Odluke će se izvršiti u skladu sa odredbama Zakona o energetici i drugim propisima iz ove oblasti.

**Član 4**

Ova odluka stupa na snagu danom objavljivanja u „Službenom listu Crne Gore – Opštinski propisi“.

Broj: 02-030/19-2215

Podgorica, 13. juna 2019. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**